**Paerewa Paetae**

**KUA MŌNEHU**

|  |  |
| --- | --- |
| **Aronga** | Hangarau Matihiko 1.6 |
| **Ingoa** | Whakawhanake i tētahi pūnaha rorohiko |
| **Kaupae** | 1 | **Whiwhinga** | 4 | **Aromatawai** | ā-Roto |
| **Marau akoranga** | Hangarau |
| **Kokonga akoranga** | Hangarau Matihiko |
| **Mana rēhita** | Kua rēhitatia | **Te rā i mana ai** | 23 o Whiringa-a-rangi 2017 |
| **Te rā e arotakengia ai** | 31 o Hakihea 2019 | **Te rā i puta ai** | 23 o Whiringa-a-rangi 2017 |

E hāngai ana tēnei paerewa paetae ki te whanaketanga o tētahi pūnaha rorohiko.

**Paearu Paerewa**

|  |  |  |
| --- | --- | --- |
| **Paetae** | **Kaiaka** | **Kairangi** |
| * Whakawhanake i tētahi pūnaha rorohiko.
 | * Whakawhanake i tētahi pūnaha rorohiko mātau.
 | * Whakawhanake i tētahi pūnaha rorohiko whaitake.
 |

**Kōrero Whakamahuki**

1. I ahu mai tēnei paerewa paetae i te Taumata 6 o te wāhanga ako Hangarau o te marau *New Zealand Curriculum*, i whakaputaina e Te Pou Taki Kōrero i te tau 2007. E hāngai ana hoki ki ngā kōrero kua tuhia i te *Teaching and Learning Guide for Technology*, i whakaputaina e Te Tāhuhu o te Mātauranga, ā, ka kitea ki <http://seniorsecondary.tki.org.nz>.

He mōhiohio atu anō ka kitea ki <http://www.technology.tki.org.nz/>.

He tohutoro ki ngā mōhiohio hāngai kei te rauemi *Safety and Technology Education: A Guidance Manual for New Zealand Schools,*i whakaputaina e Te Tāhuhu o te Mātauranga, ā, ka kitea ki <http://technology.tki.org.nz/Technology-in-the-NZC/Safety-in-Technology-Education-revised-2017>, ki te Ture Hauora me te Haumaru ki te Wāhi Mahi 2015 hoki.

I ahu mai hoki tēnei paerewa paetae i *Te Marautanga o Aotearoa*. Mō ētahi atu kōrero e hāngai ana ki ngā putanga ka whai wāhi i tēnei paerewa tēnā tirohia te [Papa Whakaako](http://tmoa.tki.org.nz/Te-Marautanga-o-Aotearoa/Taumata-Matauranga-a-Motu-Ka-Taea) kia kitea te wāhanga ako tika.

2. Ka kapi i te paearu *whakawhanake i tētahi pūnaha rorohiko*:

* te whakamahinga o ngā utauta, ngā hātepe me ngā tikanga hāngai i te utanga me te whirihora o ngā pūmārō, ngā pūmanawa rorohiko, me ngā taputapu tāpiri mō tētahi whāinga me te kaiwhakamahi mutunga
* te whakahaere i ētahi hātepe whakamātautau, tātari, raparongoā hoki ki te tautohu me te whakatau i ngā hapa ā-utanga, ā-whirihora hoki
* te torotoro i ngā taputapu me ngā wae (pūmārō, pūmanawa hoki) ka whakamahia i te pūnaha rorohiko
* te whakaahuatanga o ngā pānga hāngai.

Ka kapi i te paearu *whakawhanake i tētahi pūnaha rorohiko mātau*:

* te whakamahinga o ngā mōhiohio kua kitea i ngā hātepe whakamātau, tātari, raparongoā hoki ki te whakapai ake i te kounga o te pūnaha rorohiko
* te whakamāramatanga o te whāinga waiwai me te mahi o ngā taputapu me ngā wae (pūmārō, pūmanawa hoki) ka whakamahia i te pūnaha rorohiko
* te wheranga o ngā pānga hāngai.

Ka kapi i te paearu *whakawhanake i tētahi pūnaha rorohiko whaitake*:

* te whakamahinga tika o ngā utauta, ngā hātepe me ngā tikanga i te wā e uta ana, e whirihora ana hoki i ngā pūmārō me ngā pūmanawa kia tutuki i te hua te whāinga
* te taunaki i ngā take i whiriwhirihia ai ngā taputapu me ngā wae (pūmārō, pūmanawa hoki) i whakamahia i te whanaketanga o te pūnaha rorohiko.

3. Hei tauira o ngā pānga hāngai:

* pāpori
* ahurea
* ture
* matatika
* whakairoiro hinengaro
* matatapu
* āheitanga
* ngā āhuatanga o te whakamahi
* ngā āhuatanga taumahi
* taha rerehua
* toitūtanga me te ora ā-raurangi
* te whakaaro ki ngā kaiwhakamahi mutunga
* te hauora me te haumarutanga.

4. Koinei ētahi o ngā hātepe e tika ana mō te uta me te whirihora i ngā pūmārō, pūmanawa me ngā taputapu tāpiri:

* te whakamahinga o ngā hātepe kua tautuhia kētia i ngā puka aratohu mō ngā hanga ā ngā kaihanga
* ngā hātepe āraipateko
* ngā hātepe whakahaumaru ā-iahiko
* te whakatutukinga o ngā whakaritenga hanganga, whakamana hoki
* ngā waeture hāngai mō te haumaru me te hauora i te umanga
* te whakaea i ngā whakaritenga mā ngā kaiwhakamahi mutunga.

5. Koinei ētahi hātepe whakamātau tērā pea ka kitea:

* ngā hātepe e whakaū ana i te whakataunga o ngā take hototahi
* katoa ngā pūrere pūmārō e kitea ana, ā, e mahi tika ana hoki ki te urupare i ngā tūmomo tono
* kua tautohua ngā papatono pūmanawa

6. Koinei ētahi hapa ā-tāuta, ā-whirihora tērā pea ka puta mai:

* kua hē, kua ngaro rānei ētahi taura
* kua hē te tāutanga o ētahi pūmārō
* kua ngaro, kua hotokore rānei ētahi atekōkiri, pūnaha pūmanawa hoki
* kua hipa i ētahi tohutohu whakauta pūmanawa rorohiko
* kua hē te putanga o te pūmanawa rorohiko
* kua hē ngā tawhā whirihora pūmanawa rorohiko

7. Ka kitea ngā Tikanga Aromatawai e hāngai ana ki tēnei paerewa paetae ki <http://ncea.tki.org.nz/Resources-for-Internally-Assessed-Achievement-Standards>.

**Mōhiohio Whakahoutanga**

He whakahoutanga tēnei paerewa paetae o te AS91080 me te AS91081.

**Tātari Kounga**

1. Me mātua whakamana ngā Kaituku Akoranga me ngā Whakahaere Whakangungu Ahumahi e te Mana Tohu Mātauranga o Aotearoa ka rēhita ai i ngā hua ka puta mai i ngā aromatawai ki ngā paerewa paetae.
2. Me uru ngā Kaituku Akoranga me ngā Whakahaere Whakangungu Ahumahi kua mana, ā, e aromatawai ana i ā rātou hōtaka ki ngā paerewa paetae, ki ngā pūnaha whakarite e tika ana mō aua paerewa paetae.

Ko te tohutoro ki te Mahere Whakamana, Whakaōritenga hoki 0233